  Майя Бывальцева Куазь воштӥськемен валче 28-тӥ куарусёнысен Удмуртиысь нюлэсъёсын тылпулэсь утиськонъя нимысьтыз режим куштэмын. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Со дыре ик тылпу потонлы кышкытлыко вакыт ӧз на йылпумъяськы, нюлэсъёсын тылскыны уг яра. Тодэ вайытом, тылпулэсь утиськонъя нимысьтыз режим Удмуртиын 30-тӥ оштолэзьысен кыстӥськиз. Нюлэсъёсы ветлыку тылпулэсь утиськонъя куронъёсты быдэсъяны кулэ. Тыл потон учыръёс сярысь министерстволэн диспетчер службаяз 27-13-60, 8-800-100-94-00 номеро телефонъёсъя яке 01, 112 номеръёсъя жингыртоно. Тегъёс: Ижкар тылпу Удмуртия нюлэс инкуазь  